ai4bharat/Pralekha huggingface dataset:
ഉപരാഷ്ട്രപതിയുടെ കാര്യാലയം
കൊറോണോ കാലത്തെ ജീവിതത്തിൽ നിന്ന് ശരിയായ പാഠങ്ങൾ പഠിച്ചിട്ടുണ്ടോ എന്ന് രാജ്യത്തെ ജനങ്ങളോട് ഉപരാഷ്ട്രപതി
കൊറോണോ വൈറസ് അനിശ്ചിതത്വം സൃഷ്ടിച്ച കഴിഞ്ഞ കുറച്ചു മാസങ്ങളിലെ ജീവിതത്തെപ്പറ്റി ആത്മപരിശോധന നടത്താൻ രാജ്യത്തെ ജനങ്ങളോട് ഉപരാഷ്ട്രപതി ശ്രീ എം വെങ്കയ്യ നായിഡു ആവശ്യപ്പെട്ടു. ഇക്കാലയളവിൽ ശരിയായ പാഠങ്ങൾ പഠിച്ചിട്ടുണ്ടോ എന്നും, ഭാവിയിൽ ഉണ്ടാകാനിടയുള്ള ഇത്തരം അനിശ്ചിത്വങ്ങളെ നേരിടാന് തയ്യാറായിട്ടുണ്ടോ എന്നും പരിശോധിക്കാനും അദ്ദേഹം ഓർമ്മിപ്പിച്ചു .
കോവിഡ് 19 മഹാമാരിയുടെ കാരണങ്ങളും അത് ഉണ്ടാക്കാനിടയുള്ള പ്രത്യാഘാതങ്ങളെയും പറ്റി ജനങ്ങളുമായി സംവദിക്കുന്നതിന്റെ ഭാഗമായി സമൂഹമാധ്യമം ആയ ഫേസ്ബുക്കിൽ 'കൊറോണ കാലത്തെ ആത്മവിചിന്തനം' എന്നപേരിൽ അദ്ദേഹം ഒരു കുറിപ്പും പങ്കുവച്ചു. 10 ചോദ്യങ്ങൾ അടങ്ങിയ കുറിപ്പാണ് അദ്ദേഹം ഫേസ്ബുക്കിൽ പങ്കുവെച്ചത്. കഴിഞ്ഞ നാല് മാസം കൊണ്ട് നമ്മുടെ ജീവിതത്തിൽ ഉണ്ടായ മാറ്റങ്ങളും ഇക്കാലയളവിൽ നാം പഠിച്ച പാഠങ്ങളും മനസ്സിലാക്കുന്നതിന് ഈ ചോദ്യങ്ങൾക്കുള്ള ഉത്തരങ്ങൾ സഹായിക്കും. 10 ചോദ്യങ്ങൾ അടങ്ങിയ ഈ കുറിപ്പ് ഇത്തരത്തിലുള്ള അത്യാഹിതങ്ങൾ ഭാവിയിൽ ആവർത്തിക്കുന്നത് തടയുന്നതിനാവശ്യമായ ജ്ഞാനം ജനങ്ങൾ നേടിയിട്ടുണ്ടോ എന്ന് മനസ്സിലാക്കാൻ ഉപകരിക്കും എന്നും ശ്രീ നായിഡു അഭിപ്രായപ്പെട്ടു.
ഈ മഹാമാരിയെ ഒരു അത്യാഹിതം ആയി മാത്രമല്ല മറിച്ച് നമ്മുടെ ജീവിത വീക്ഷണങ്ങളിലും നടപടിക്രമങ്ങളും ആവശ്യമായ മാറ്റങ്ങൾ വരുത്താൻ സഹായിക്കുന്ന ഒരു ഗുണദോഷകനായും കാണേണ്ടതുണ്ട് എന്ന് ഉപരാഷ്ട്രപതി പ്രത്യേകം ഓർമിപ്പിച്ചു. നമ്മുടെ സംസ്കാരത്തോടും പ്രകൃതിയോടും ആദർശങ്ങളോടും മാർഗ്ഗനിർദ്ദേശങ്ങളും ചേർന്ന് പൊരുത്തത്തോടെ ജീവിക്കാനും അപ്പോൾ നമുക്ക് സാധിക്കും.
ആശങ്കാ രഹിതമായ ഒരു ജീവിതത്തിനുള്ള ചില നിർദ്ദേശങ്ങളും ശ്രീ നായിഡു പങ്കുവച്ചു. ആരോഗ്യപരമായ ഒരു ജീവിതം ഉറപ്പാക്കുന്ന ഔഷധമായി ഭക്ഷണത്തെ കാണുക; ലൗകിക ഇച്ഛകൾക്കപ്പുറം ജീവിതത്തിന് ഒരു ആത്മീയ തലം കണ്ടെത്തുക, ശരിതെറ്റുകളുടെ പ്രമാണങ്ങൾക്കും നടപടികൾക്കും ഒത്തുചേർന്നു പോവുക, മറ്റുള്ളവരെ പരിഗണിക്കുക അവരുമായി എല്ലാം പങ്കു വയ്ക്കുക, ഒരു സാമൂഹിക ബന്ധം വളർത്തിയെടുക്കുക, അർത്ഥപൂർണ്ണമായ ഒരു ജീവിതത്തിനായി നമ്മുടെ ജീവിതചര്യകളിൽ മാറ്റം വരുത്തുക തുടങ്ങിയ നിർദേശങ്ങളാണ് അദ്ദേഹം പങ്കുവെച്ചത്.
മന്ത്രിസഭ
ബഹിരാകാശം സമാധാനത്തിനായി ഉപയോഗിക്കുകയെന്ന ലക്ഷ്യത്തോടെ ഇന്ത്യയും വിയറ്റ്നാമും നടത്തുന്ന സംയുക്ത പര്യവേഷണവുമായി ബന്ധപ്പെട്ട കരാറിന്റെ അന്തഃസത്ത മന്ത്രിസഭായോഗത്തെ അറിയിച്ചു
ബഹിരാകാശത്തെ സമാധാനത്തിനായി ഉപയോഗിക്കുന്നതിന് വേണ്ടി ഇന്ത്യയും വിയറ്റ്നാമും തമ്മില് നടത്തുന്ന സംയുക്ത പര്യവേഷണത്തിനുള്ള കരാറിന്റെ വിശദാംശങ്ങള് പ്രധാനമന്ത്രി ശ്രീ. നരേന്ദ്ര മോദിയുടെ അദ്ധ്യക്ഷതയില് ചേര്ന്ന കേന്ദ്ര മന്ത്രിസഭായോഗത്തെ അറിയിച്ചു. 2016 സെപ്റ്റംബര് 3നാണ് ഈ കരാര് ഒപ്പിട്ടത്.
(ബഹിരാകാശ ശാസ്ത്രം, ഭൂമിയുടെ വിദൂര സംവേദനമുള്പ്പെടെയുള്ളവയില് സാങ്കേതികവിദ്യയുടെ ഉപയോഗം, ഉപഗ്രഹ വാര്ത്താവിനിമയവും ഉപഗ്രഹങ്ങളെ ഉപയോഗിച്ചുള്ള നാവിഗേഷനും, ബഹിരാകാശ ശാസ്ത്രവും ഗ്രഹസംബന്ധമായ പര്യവേഷണവും ബഹിരാകാശ പേടകങ്ങളുടെയും ബഹിരാകാശ സംവിധാനങ്ങളുടെയും ഭൂവിതാനങ്ങളുടെയും ഉപയോഗം, ബഹിരാകാശ സാങ്കേതികവിദ്യയുടെ ഉപയോഗം തുടങ്ങി സാദ്ധ്യമായ മേഖലകളിലെല്ലാം പരസ്പരം സഹകരണത്തില് ഏര്പ്പെടുകയെന്നതാണ് കരാറിന്റെ അന്തഃസത്ത.
ഇന്ത്യയും വിയറ്റ്നാമും തമ്മില് ബഹിരാകാശ സാങ്കേതികവിദ്യയുടെ ഉപയോഗത്തിമേഖലയില് സഹകരണത്തിലേര്പ്പെടുന്നത് മനുഷ്യഗണത്തിന് തന്നെ ഏറെ ഗുണകരമായിരിക്കും.
ഈ കരാര് ഭൂമിയുടെ വിദൂര് സംവേദനം, ഉപഗ്രഹ വാര്ത്താവിനിമയം, ഉപഗ്രഹ നാവിഗേഷന്, ബഹിരാകാശ ശാസ്ത്രം, ബഹിരാകാശത്ത് കൂടുതല് പര്യവേഷണം നടത്തുക തുടങ്ങിയ മേഖലകളില് പുതിയ ഗവേഷണ പരിക്ഷണങ്ങള്ക്ക് വേണ്ട ശക്തമായ പ്രേരണയും നല്കും.
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 112.01 കോടി ഡോസ് വാക്സിൻ
കഴിഞ്ഞ 24 മണിക്കൂറിൽ 11,271 പുതിയ കേസുകൾ
രോഗമുക്തി നിരക്ക് 98.26%; മാർച്ച് 2020 മുതൽ ഏറ്റവും ഉയർന്ന നിരക്ക്
കഴിഞ്ഞ 24 മണിക്കൂറിനിടെ 11,376 പേർ സുഖം പ്രാപിച്ചതോടെ ആകെ രോഗമുക്തരുടെ എണ്ണം 3,38,37,859 ആയി
ചികിത്സയിലുള്ളത് ആകെ രോഗബാധിതരുടെ 1%-ത്തിലും താഴെ; നിലവിലെ നിരക്ക് 0.39%; 2020 മാർച്ച് മുതൽ ഏറ്റവും കുറഞ്ഞ നിരക്ക്
രാജ്യത്ത് നിലവിൽ ചികിത്സയിലുള്ളത് 1,35,918 പേർ; 522  ദിവസത്തെ ഏറ്റവും കുറഞ്ഞ കണക്ക്
പ്രതിദിന രോഗസ്ഥിരീകരണ നിരക്ക് 0.90 ശതമാനമാണ്. കഴിഞ്ഞ 41 ദിവസമായി ഇത് 2 ശതമാനത്തിൽ താഴെയാണ്
പ്രതിവാര രോഗസ്ഥിരീകരണ നിരക്ക്  – 51 ദിവസമായി 2% ത്തിൽ താഴെ
ആകെ നടത്തിയത് 62.37 കോടി പരിശോധനകൾ
സാമ്പത്തിക കാര്യങ്ങള്ക്കായുള്ള കേന്ദ്ര മന്ത്രിസഭാ സമിതി
താല്ക്കാലിക ബൃഹദ് ഊര്ജ്ജ പദ്ധതികള്ക്കുള്ള മെഗാ പവര് പോളിസി  2009 ലെ ഭേദഗതിക്ക് മന്ത്രിസഭയുടെ അംഗീകാരം
10 നിശ്ചിത താല്ക്കാലിക മെഗാ സര്ട്ടിഫൈഡ് പ്രോജക്ടുകള്ക്ക് അന്തിമ മെഗാ സര്ട്ടിഫിക്കറ്റുകള് അധികാരികൾക്ക് നല്കുന്നതിനുള്ള സമയം 36 മാസത്തേക്ക് നീട്ടിനല്കുന്നതിന് പ്രധാനമന്ത്രി ശ്രീ നരേന്ദ്ര മോദിയുടെ അദ്ധ്യക്ഷതയില് ചേര്ന്ന സാമ്പത്തിക കാര്യങ്ങള്ക്കുള്ള കേന്ദ്ര മന്ത്രിസഭാസമിതി ഇന്ന് അംഗീകാരം നല്കി.
അന്തിമ മെഗാ സര്ട്ടിഫിക്കറ്റ് നല്കുന്നതിനുള്ള സമയപരിധി നീട്ടുന്നത്, ഭാവിയിലെ പി.പി.എ കള്ക്കായി മത്സരാധിഷ്ഠിത ലേലം ചെയ്യുന്നതിനും നയ നിബന്ധനകള്ക്കനുസരിച്ച് നികുതി ഇളവുകള് നേടാനും ഡെവലപ്പര്മാരെ പ്രാപ്തരാക്കും. വര്ദ്ധിച്ച പണലഭ്യത രാജ്യത്തിന്റെ മൊത്തത്തിലുള്ള വളര്ച്ചയെ ഉത്തേജിപ്പിക്കുകയും പ്രതിസന്ധിലായ വിവിധ ഊര്ജ്ജ ആസ്തികളുടെ പുനരുജ്ജീവനം ഉറപ്പാക്കുകയും ചെയ്യും.
നികുതി അധികാരികള്ക്ക് അന്തിമ മെഗാ സര്ട്ടിഫിക്കറ്റുകള് നല്കുന്നതിന് കമ്മീഷന് ചെയ്ത/ ഭാഗികമായി കമ്മീഷന് ചെയ്ത 10 താല്ക്കാലിക മെഗാ പദ്ധിതികളുടെ കാലാവധി ഇറക്കുമതി തീയതി മുതല് 120 മാസം എന്നതിന് പകരം 156 മാസമായി നീട്ടി. ഈ വിപുലീകൃത കാലയളവില്, നവ പുനരുപയോഗ ഊര്ജ്ജ മന്ത്രാലയം , സോളാര് എനര്ജി കോര്പ്പറേഷന് ഓഫ് ഇന്ത്യ ലിമിറ്റഡ്  എന്നിവയുമായി സഹകരിച്ച് അടിയുറച്ച ഊര്ജ്ജം  സംബന്ധിച്ച ദർഘാസുകൾ ക്ഷണിക്കുകയും ഈ ബൃഹദ്പദ്ധതികള് പി.പി.എ സുരക്ഷിതമാക്കുന്നതിനുള്ള ഇത്തരം ബിഡുകളില് പങ്കെടുക്കുമെന്ന് പ്രതീക്ഷിക്കുകയും ചെയ്യുന്നു. മത്സരാധിഷ്ഠിതമായി ഉപഭോക്താക്കള്ക്ക് ആനുകൂല്യങ്ങള് കൈമാറുന്നുവെന്ന് ഉറപ്പാക്കിക്കൊണ്ട് നിലവിലെ വൈദ്യുതി വിപണിയെ അടിസ്ഥാനമാക്കി വൈദ്യുതി മന്ത്രാലയം ഈ കാലയളവില് ഒരു ബദല് വികസിപ്പിക്കും.
-ND-
(
പ്രധാനമന്ത്രിയുടെ ഓഫീസ്
കുല്ദീപ് നയ്യാരുടെ നിര്യാണത്തില് പ്രധാനമന്ത്രി അനുശോചിച്ചു
മുതിര്ന്ന പത്രപ്രവര്ത്തകനും മുന് രാജ്യസഭാംഗമായകുല്ദീപ് നയ്യാരുടെ നിര്യാണത്തില് പ്രധാനമന്ത്രി ശ്രീ. നരേന്ദ്ര മോദി അനുശോചിച്ചു. 'കുല്ദീപ് നയ്യാര് നമ്മുടെ കാലത്തെ വലിയ ബുദ്ധിജീവിയായിരുന്നു വീക്ഷണങ്ങളിലെ വിശാലതയും, നിര്ഭയത്വവുംകൊണ്ട് അദ്ദേഹം നിരവധി വര്ഷങ്ങള് കര്മ്മനിരതനായി. അടിയന്തിരാവസ്ഥയ്ക്കെതിരായ അദ്ദേഹത്തിന്റെ ശക്തമായ നിലപാടും പൊതുജന സേവനവും, മെച്ചപ്പെട്ട ഇന്ത്യക്കുവേണ്ടിയുള്ള പ്രതിബദ്ധതയും എക്കാലവുംസ്മരിക്കപ്പെടും. അദ്ദേഹത്തിന്റെവേര്പാടില്ദുഃഖിക്കുന്നു. എന്റെ അനുശോചനമറിയിക്കുന്നു.' പ്രധാനമന്ത്രി പറഞ്ഞു.
(GK/MRD
പ്രധാനമന്ത്രിയുടെ ഓഫീസ്
പ്രധാനമന്ത്രി ഉത്തരാഖണ്ഡിലെ സ്ഥിതി അവലോകനം ചെയ്തു
പ്രധാനമന്ത്രി ശ്രീ നരേന്ദ്ര മോദി ഉത്തരാഖണ്ഡ് മുഖ്യമന്ത്രി ശ്രീ ത്രിവേന്ദ്ര സിംഗ് റാവത്തിനോട് സംസാരിക്കുകയും ഉത്തരാഖണ്ഡിലെ സ്ഥിതി അവലോകനം ചെയ്യുകയും ചെയ്തു.
“അസമിൽ ആയിരിക്കുമ്പോൾ പ്രധാനമന്ത്രി നരേന്ദ്ര മോദി ഉത്തരാഖണ്ഡിലെ സ്ഥിതിഗതികൾ അവലോകനം ചെയ്തു. മുഖ്യമന്ത്രിയോടും മറ്റ് ഉന്നത ഉദ്യോഗസ്ഥരോടും സംസാരിച്ചു. രക്ഷാപ്രവർത്തനവും ദുരിതാശ്വാസ പ്രവർത്തനങ്ങളും അദ്ദേഹം അവലോകനം ചെയ്തു. ദുരിതബാധിതർക്ക് സാധ്യമായ എല്ലാ പിന്തുണയും നൽകാൻ അധികാരികൾ പ്രവർത്തിക്കുന്നുണ്ട്” എന്ന് പ്രധാന മന്ത്രിയുടെ ഓഫീസ് ട്വീറ്റ് ചെയ്തു.
പ്രധാനമന്ത്രിയുടെ ഓഫീസ്
ശ്രീ ഗുരു ഗോവിന്ദ് സിംഗ് ജിയെ അദ്ദേഹത്തിന്റെ പ്രകാശ പർവ്വത്തിൽ പ്രധാനമന്ത്രി വണങ്ങി
ശ്രീ ഗുരു ഗോവിന്ദ് സിംഗ് ജിയെ അദ്ദേഹത്തിന്റെ ജന്മദിനത്തോടനുബന്ധിച്ചുള്ള പ്രകാശ പർവ്വത്തിൽ പ്രധാനമന്ത്രി ശ്രീ നരേന്ദ്ര മോദി വണങ്ങി.
"ശ്രീ ഗുരു ഗോവിന്ദ് സിംഗ് ജിയെ അദ്ദേഹത്തിന്റെ പ്രകാശ പർവ്വ പുണ്യ വേളയിൽ ഞാൻ നമിക്കുന്നു. നീതിയുക്തവും, ഏവരെയും ഉൾക്കൊള്ളുന്നതുമായ ഒരു സമൂഹം സൃഷ്ടിക്കുന്നതിനായി നീക്കിവച്ച ജീവിതമായിരുന്നു അത്. അദ്ദേഹത്തിന്റെ തത്ത്വങ്ങൾ ഉയർത്തിപ്പിടിക്കുമ്പോൾ അദ്ദേഹം അചഞ്ചലനായിരുന്നു. അദ്ദേഹത്തിന്റെ ധൈര്യവും ത്യാഗവും നാം ഓർക്കുന്നു.
ഗുരു ഗോബിന്ദ് സിംഗ് ജിക്ക് നമ്മിൽ ഒരു പ്രത്യേക കൃപയുണ്ടതിനാലാണ് അദേഹത്തിന്റെ 350-ാമത്തെ പർകാഷ് പുരബ് നമ്മുടെ സർക്കാരിന്റെ കാലത്ത് നടക്കുന്നത്. പട്നയിലെ മഹത്തായ ആഘോഷങ്ങൾ ഞാൻ ഓർക്കുന്നു, അവിടെ പോയി ശ്രദ്ധാഞ്ജലി അർപ്പിക്കാനും എനിക്ക് അവസരമുണ്ടായി." പ്രധാനമന്ത്രി ട്വിറ്ററിൽ കുറിച്ചു.
ധനകാര്യ മന്ത്രാലയം
ജിഎസ്ടി നഷ്ടപരിഹാരത്തിന്റെ 14-ാം ഗഡുവായ 6,000 കോടി രൂപ സംസ്ഥാനങ്ങൾക്ക് കൈമാറി
(ന്യൂഡൽഹി, ഫെബ്രുവരി 03, 2021
ചരക്കുസേവന നികുതി നടപ്പാക്കിയത് മൂലം സംസ്ഥാനങ്ങൾക്ക് ഉണ്ടായ നഷ്ടം പരിഹരിക്കുന്നതിന് കേന്ദ്രം നൽകുന്ന തുകയുടെ 14-ാം പ്രതിവാര ഗഡുവായ 6,000 കോടി രൂപ കേന്ദ്ര ധനകാര്യ മന്ത്രാലയം കൈമാറി. ഇതിൽ 5,516.60 കോടി രൂപ ജിഎസ്ടി കൗൺസിൽ അംഗങ്ങളായ 23 സംസ്ഥാനങ്ങൾക്കും, 483.40 കോടി രൂപ നിയമനിർമ്മാണ സഭ നിലവിലുള്ള 3 കേന്ദ്രഭരണ പ്രദേശങ്ങൾക്കും  ആണ് അനുവദിച്ചത്. ബാക്കിയുള്ള 5 സംസ്ഥാനങ്ങളായ അരുണാചൽ പ്രദേശ്, മണിപ്പൂർ, മിസോറം, നാഗാലാൻഡ്, സിക്കിം എന്നിവയ്ക്ക് ജിഎസ്ടി നടപ്പാക്കിയത് മൂലം വരുമാനക്കുറവ് ഉണ്ടായിട്ടില്ല.
ഇതുവരെ കണക്കാക്കിയ ജിഎസ്ടി നഷ്ടപരിഹാരത്തിന്റെ 76 ശതമാനവും സംസ്ഥാനങ്ങൾക്കും, നിയമനിർമ്മാണ സഭ നിലവിലുള്ള 3 കേന്ദ്രഭരണ പ്രദേശങ്ങൾക്കുമായി നൽകിക്കഴിഞ്ഞു. ഇതിൽ 76,616.16 കോടി രൂപ സംസ്ഥാനങ്ങൾക്കും, 7,383.84 കോടി രൂപ നിയമനിർമ്മാണ സഭ നിലവിലുള്ള 3 കേന്ദ്രഭരണ പ്രദേശങ്ങൾക്കുമാണ് നൽകിയത്.
അധിക വായ്പയെടുക്കാൻ 28 സംസ്ഥാനങ്ങൾക്ക് നൽകിയ അനുമതിയും, ഇതുവരെ പ്രത്യേക ജാലകത്തിലൂടെ സ്വരൂപിച്ച് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും കൈമാറിയ തുകയും സംബന്ധിച്ച പട്ടിക
പ്രധാനമന്ത്രിയുടെ ഓഫീസ്
ഒഡീഷ മുഖ്യമന്ത്രി പ്രധാനമന്ത്രിയെ സന്ദർശിച്ചു
ഒഡീഷ മുഖ്യമന്ത്രി ശ്രീ നവീൻ പട്നായിക് പ്രധാനമന്ത്രി ശ്രീ നരേന്ദ്ര മോദിയെ സന്ദർശിച്ചു.
പ്രധാനമന്ത്രിയുടെ ഓഫീസ് ട്വീറ്റ് ചെയ്തു;
"ഒഡീഷ മുഖ്യമന്ത്രി ശ്രീ നവീൻ പട്നായിക് പ്രധാനമന്ത്രി ശ്രീ നരേന്ദ്ര മോദിയെ കണ്ടു."
Chief Minister of Odisha, Shri @Naveen_Odisha met Prime Minister @narendramodi.@CMO_Odisha pic.twitter.com/7ZBiUKxNhD
— PMO India  May 11, 2023
PIB Headquarters
ലഘുസമ്പാദ്യ അക്കൗണ്ടുകള് ആധാര്, മൊബൈല് നമ്പറുകളുമായി ലിങ്ക് ചെയ്യണം
എല്ലാ പോസ്റ്റോഫീസ് ലഘുസമ്പാദ്യ അക്കൗണ്ട് ഉടമകള് 2017 ഡിസംബര് 31നകം തങ്ങളുടെ അക്കൗണ്ടുകള് ആധാര് നമ്പറുമായും മൊബൈല് നമ്പറുമായും ലിങ്ക് ചെയ്യണമെന്ന് തപാല് വകുപ്പ് അറിയിച്ചു. രാജ്യത്തെങ്ങുമുള്ള പോസ്റ്റ് ഓഫീസ് സേവിങ്ങ്സ് ബാങ്ക് കൗണ്ടറുകളിലൂടെ ഉപഭോക്താക്കളുടെ ആധാര്, മൊബൈല് നമ്പറുകള് ലിങ്ക് ചെയ്യാനുള്ള സൗകര്യം ലഭ്യമായിരിക്കും.
(GK MRL– 768
പ്രധാനമന്ത്രിയുടെ ഓഫീസ്
ആഷാഢ പൂർണിമ-ധർമ്മ ചക്ര ദിന പരിപാടിയിൽ പ്രധാനമന്ത്രിയുടെ സന്ദേശം
കൊറോണ മഹാമാരിയുടെ കാലഘട്ടത്തിൽ ബുദ്ധൻ കൂടുതൽ പ്രസക്തനാണ്: പ്രധാനമന്ത്രി
ബുദ്ധന്റെ പാത പിന്തുടർന്ന് നമുക്ക് ഏറ്റവും ബുദ്ധിമുട്ടുള്ള വെല്ലുവിളിയെ പോലും എങ്ങനെ നേരിടാമെന്ന് ഇന്ത്യ കാണിച്ചു: പ്രധാനമന്ത്രി
ദുരന്തസമയത്ത്, അദ്ദേഹത്തിന്റെ അനുശാസനങ്ങളുടെ ശക്തി ലോകത്തിന് അനുഭവപ്പെട്ടു: പ്രധാനമന്ത്രി
കൊറോണ മഹാമാരിയുടെ ഇന്നത്തെ കാലഘട്ടത്തിൽ ബുദ്ധൻ കൂടുതൽ പ്രസക്തനാണെന്ന് പ്രധാനമന്ത്രി ശ്രീ നരേന്ദ്ര മോദി പറഞ്ഞു. ബുദ്ധന്റെ പാത പിന്തുടർന്ന് നമുക്ക് ഏറ്റവും ബുദ്ധിമുട്ടുള്ള വെല്ലുവിളിയെ പോലും എങ്ങനെ നേരിടാമെന്ന് ഇന്ത്യ കാണിച്ചു. ബുദ്ധന്റെ പഠിപ്പിക്കലുകൾ പിന്തുടർന്ന് മുഴുവൻ ലോകവും ഐക്യദാർഢ്യത്തോടെ മുന്നേറുകയാണ്. ഇതിൽ അന്താരാഷ്ട്ര ബുദ്ധമത കോൺഫെഡറേഷന്റെ ‘പ്രാർത്ഥനയോടൊപ്പം കരുതലും " സംരംഭം പ്രശംസ നീയമാണെന്ന് ആഷാഢ പൂർണിമ-ധർമ്മ ചക്ര ദിന പരിപാടിക്ക് പ്രധാനമന്ത്രി തന്റെ സന്ദേശത്തിൽ പറഞ്ഞു.
നമ്മുടെ മനസ്സ്, സംസാരം, ദൃഢനിശ്ചയം എന്നിവ തമ്മിലുള്ള പൊരുത്തവും നമ്മുടെ പ്രവർത്തനവും പരിശ്രമവും നമ്മെ വേദനയിൽ നിന്ന് അകറ്റുകയും സന്തോഷത്തിലേക്കും നയിക്കുകായും ചെയ്യുമെന്ന് പ്രധാനമന്ത്രി പറഞ്ഞു. നല്ല സമയങ്ങളിൽ പൊതുക്ഷേ മത്തിനായി പ്രവർത്തിക്കാൻ ഇത് നമ്മെ പ്രചോദിപ്പി ക്കുകയും പ്രയാസകരമായ വേളകളെ അഭിമുഖീകരി ക്കാൻ ശക്തി നൽകുകയും ചെയ്യുന്നു. ഈ ഐക്യം കൈവരിക്കുന്നതിന് ബുദ്ധൻ നമുക്ക് എട്ടു മാര്ഗങ്ങൾ നൽകി, പ്രധാനമന്ത്രി പറഞ്ഞു.
ത്യാഗത്തിന്റെയും സഹിഷ്ണുതയുടെയും തീയിൽ ബുദ്ധൻ സംസാരിക്കുമ്പോൾ, ഇത് കേവലം വാക്കുകളല്ല, മറിച്ച് ‘ധർമ്മ’ത്തിന്റെ ഒരു മുഴുവൻ ചക്രം ആരംഭിക്കുകയും അദ്ദേഹത്തിൽ നിന്ന് ഒഴുകുന്ന അറിവ് ലോകക്ഷേമത്തിന്റെ പര്യായമായി മാറുകയും ചെയ്യുന്നുവെന്ന് പ്രധാനമന്ത്രി പറഞ്ഞു. അതുകൊ ണ്ടാണ് ഇന്ന് അദ്ദേഹത്തിന് ലോകമെമ്പാടും അനുയായികളുള്ളതെന്ന് പ്രധാനമന്ത്രി പറഞ്ഞു.
ശത്രുത ശത്രുതയെ ശമിപ്പിക്കുന്നില്ലെന്ന് ‘ധർമ്മപദം ' ഉദ്ധരിച്ച് ശ്രീ മോദി അഭിപ്രായപ്പെട്ടു. മറിച്ച്, ശത്രുതയെ സ്നേഹത്തോടും വലിയ ഹൃദയത്തോടും ശാന്തമാക്കു ന്നു. ദുരന്തസമയത്ത്, സ്നേഹത്തിന്റെയും ഐക്യത്തി ന്റെയും ഈ ശക്തി ലോകത്തിന് അനുഭവ പ്പെട്ടു. ബുദ്ധനെക്കുറിച്ചുള്ള ഈ അറിവ്, മാനവികത യുടെ ഈ അനുഭവം സമ്പുഷ്ടമാകുമ്പോൾ, ലോകം വിജയ ത്തിന്റെയും സമൃദ്ധിയുടെയും പുതിയ ഉയരങ്ങ ളിൽ എത്തുമെന്ന് പ്രധാനമന്ത്രി പറഞ്ഞു.
പ്രധാനമന്ത്രിയുടെ ഓഫീസ്
കഥക് നര്ത്തകന് പണ്ഡിറ്റ് ബിര്ജു മഹാരാജിന്റെ നിര്യാണത്തില് പ്രധാനമന്ത്രി അനുശോചിച്ചു
ഐതിഹാസിക കഥക് നര്ത്തകൻ പണ്ഡിറ്റ് ബിര്ജു മഹാരാജിന്റെ നിര്യാണത്തില് പ്രധാനമന്ത്രി ശ്രീ നരേന്ദ്ര മോദി അഗാധമായ ദുഃഖം രേഖപ്പെടുത്തി. അദ്ദേഹത്തിന്റെ വിയോഗം മുഴുവന് കലാലോകത്തിനും നികത്താനാവാത്ത നഷ്ടമാണെന്നും പ്രധാനമന്ത്രി പറഞ്ഞു.
ഒരു ട്വീറ്റില് പ്രധാനമന്ത്രി പറഞ്ഞു;
'ഇന്ത്യന് നൃത്തത്തിന് ലോകമെമ്പാടും അതുല്യമായ സവിശേഷത നല്കിയ പണ്ഡിറ്റ് ബിര്ജു മഹാരാജ് ജിയുടെ വേര്പാടില് അഗാധമായ ദുഃഖമുണ്ട്. അദ്ദേഹത്തിന്റെ വേര്പാട് മുഴുവന് കലാ ലോകത്തിനും നികത്താനാവാത്ത നഷ്ടമാണ്. ദുഃഖത്തിന്റെ ഈ വേളയില് അദ്ദേഹത്തിന്റെ കുടുംബത്തിനും ആരാധകര്ക്കും എന്റെ അനുശോചനം. ഓം ശാന്തി!'
भारतीय नृत्य कला को विश्वभर में विशिष्ट पहचान दिलाने वाले पंडित बिरजू महाराज जी के निधन से अत्यंत दुख हुआ है। उनका जाना संपूर्ण कला जगत के लिए एक अपूरणीय क्षति है। शोक की इस घड़ी में मेरी संवेदनाएं उनके परिजनों और प्रशंसकों के साथ हैं। ओम शांति! pic.twitter.com/PtqDkoe8kd
— Narendra Modi  January 17, 2022
ND MRD
(
ആരോഗ്യ, കുടുംബക്ഷേമ മന്ത്രാലയം
സംസ്ഥാനങ്ങളുടേയും കേന്ദ്രഭരണ പ്രദേശങ്ങളുടേയും കൈവശമുള്ള കോവിഡ്- 19 വാക്സിൻ ഡോസ് വിവരങ്ങൾ
147.48 കോടിയിൽ അധികം വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നൽകി.
18.12 കോടിയിലധികം ഉപയോഗിക്കാത്ത വാക്സിൻ ഡോസുകൾ സംസ്ഥാനങ്ങൾ/ കേന്ദ്രഭരണപ്രദേശങ്ങളിൽ ഇപ്പോഴും ലഭ്യമാണ്.
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്ര ഗവൺമെന്റ് പ്രതിജ്ഞാബദ്ധമാണ്. ദേശീയതലത്തിൽ കോവിഡ് 19 പ്രതിരോധ കുത്തിവെപ്പ് പരിപാടി ആരംഭിച്ചത് 2021 ജനുവരി 16നാണ്. എല്ലാവർക്കും കോവിഡ്-19 പ്രതിരോധ കുത്തിവയ്പു നൽകുന്ന പുതിയ ഘട്ടത്തിന് രാജ്യത്ത് 2021 ജൂൺ 21-നാണ് തുടക്കമായത്. പ്രതിരോധ മരുന്നു കൂടുതൽ ലഭ്യമാക്കിയതും, സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും മരുന്നുലഭ്യത മുൻകൂട്ടി അറിയാൻ കഴിഞ്ഞതും വാക്സിൻ വിതരണത്തിന്റെ മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും പിന്തുണ നൽകി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തിൽ രാജ്യത്തെ വാക്സിൻ ഉത്പാദകർ നിർമിക്കുന്ന വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും സൗജന്യമായി നൽകി വരുന്നു .
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങൾ നേരിട്ട് സംഭരിച്ചതുമുൾപ്പടെ ഇതുവരെ,147.48 കോടിയിലധികം  വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും കൈമാറിയിട്ടുണ്ട്.
18.12 കോടിയിൽ അധികം  കോവിഡ് വാക്സിൻ ഡോസുകൾ സംസ്ഥാനങ്ങളുടെയും കേന്ദ്രഭരണ പ്രദേശങ്ങളുടെയും കൈവശം അവശേഷിക്കുന്നുണ്ട്.
(Visitor Counter : 109
പ്രധാനമന്ത്രിയുടെ ഓഫീസ്
പ്രധാനമന്ത്രി നരേന്ദ്ര മോദിയും അമേരിക്കൻ പ്രസിഡന്റ് ജോസഫ് ആർ. ബൈഡനും തമ്മിലുള്ള വെർച്വൽ ആശയവിനിമയം
പ്രധാനമന്ത്രി ശ്രീ നരേന്ദ്ര മോദി 2022 ഏപ്രിൽ 11 ന് അമേരിക്കൻ പ്രസിഡന്റ് ജോസഫ് ആർ. ബൈഡനുമായി ഒരു വെർച്വൽ കൂടിക്കാഴ്ച നടത്തും. ഇരു നേതാക്കളും നിലവിലുള്ള ഉഭയകക്ഷി സഹകരണം അവലോകനം ചെയ്യുകയും ദക്ഷിണേഷ്യ, ഇന്തോ-പസഫിക് മേഖലയിലെ സമീപകാല സംഭവവികാസങ്ങൾ, പരസ്പര താൽപര്യമുള്ള ആഗോള പ്രശ്നങ്ങൾ എന്നിവയെക്കുറിച്ചുള്ള കാഴ്ചപ്പാടുകൾ കൈമാറുകയും ചെയ്യും. ആഗോള തലത്തിൽ സമഗ്ര ഉഭയകക്ഷി തന്ത്രപരമായ പങ്കാളിത്തം കൂടുതൽ ശക്തിപ്പെടുത്തുന്നതിന് ലക്ഷ്യമിട്ടുള്ള ഉന്നത തല ഇടപഴകൽ തുടരാൻ ഈ കൂടിക്കാഴ്ച്ച ഇരുപക്ഷത്തെയും പ്രാപ്തരാക്കും.
രാജ്യ രക്ഷാ മന്ത്രി ശ്രീ രാജ്നാഥ് സിംഗും വിദേശകാര്യ മന്ത്രി ഡോ. എസ് ജയശങ്കറും അവരുടെ യുഎസ് സഹപ്രതിനിധികളായ പ്രതിരോധ സെക്രട്ടറി ലോയിഡ് ഓസ്റ്റിനും , വിദേശകാര്യ സെക്രട്ടറി ആന്റണി ബ്ലിങ്കെനും നയിക്കുന്ന നാലാമത്തെ ഇന്ത്യ-യുഎസ് 2+2 മന്ത്രിതല സംഭാഷണത്തിന് മുന്നോടിയായാണ് നേതാക്കളുടെ വെർച്വൽ ആശയവിനിമയം.
--ND--
(
മന്ത്രിസഭ
മന്ദേച്ചു ജലവൈദ്യുത പദ്ധതിയുമായി ബന്ധപ്പെട്ട കരാര് ഭേദഗതിക്ക് മന്ത്രിസഭയുടെ അംഗീകാരം
ഭൂട്ടാനിലെ മന്ദേച്ചു ജലവൈദ്യുത പദ്ധതിയുമായി ബന്ധപ്പെട്ട് ഇന്ത്യയും ഭൂട്ടാനും തമ്മിലുള്ള കരാറിന്റെ മൂന്നാം വകുപ്പിലെ ഭേദഗതിക്ക് പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില് ചേര്ന്ന കേന്ദ്ര മന്ത്രിസഭാ യോഗം അംഗീകാരം നല്കി.
പദ്ധതിയുടെ വായ്പാ തിരിച്ചടവ് കാലാവധി ഭൂട്ടാന് രണ്ട് വര്ഷം ദീര്ഘിപ്പിച്ച് കൊണ്ടുള്ളതാണ് ഭേദഗതി. പദ്ധതിയുടെ നിര്മ്മാണം പതിനഞ്ച് വര്ഷത്തിനകം എന്നത് പതിനേഴ് വര്ഷമായി ദീര്ഘിപ്പിച്ചിട്ടുണ്ട്.
പ്രയോജനങ്ങള്
ഈ ഭേദഗതി വഴി ലക്ഷ്യമിടുന്നത് ഇവയാണ് :
1. ഭൂട്ടാനിലെ 720 മെഗാവാട്ട് ശേഷിയുള്ള മന്ദേച്ചു ജലവൈദ്യുത പദ്ധതിയില് നിന്ന് വൈദ്യുതി ഇറക്കുമതി ചെയ്യുന്നതിലെ ആദ്യ വര്ഷത്തെ നിരക്ക് യൂണിറ്റിന് നാല് രൂപ  12 പൈസയായിരിക്കും.
2. പദ്ധതിയില് നിന്നുള്ള മിച്ച വൈദ്യുതി ഭൂട്ടാന് ഉറപ്പായും ഇന്ത്യയ്ക്ക് വിതരണം ചെയ്യും.
3. ഇന്ത്യയും ഭൂട്ടാനും തമ്മില് ജലവൈദ്യുത സഹകരണ രംഗത്തെ പരസ്പര ബന്ധങ്ങളും, ഇരു രാജ്യങ്ങളും തമ്മിലുള്ള സാമ്പത്തിക ബന്ധങ്ങളും ശക്തിപ്പെടും.
ND MRD- 186
(Visitor Counter : 83
പ്രധാനമന്ത്രിയുടെ ഓഫീസ്
ഐക്യ രാഷ്ട്ര കാലാവസ്ഥാ വ്യതിയാന സമ്മേളനത്തിന്റെ  നിയുക്ത പ്രസിഡന്റ് ഡോ. സുൽത്താൻ അൽ ജാബറുമായി പ്രധാനമന്ത്രിയുടെ കൂടിക്കാഴ്ച
പ്രധാനമന്ത്രി ശ്രീ നരേന്ദ്ര മോദി 2023 ജൂലൈ 15 ന് അബുദാബിയിൽ വെച്ച് ഐക്യ രാഷ്ട്ര കാലാവസ്ഥാ വ്യതിയാന സമ്മേളനത്തിന്റെ  നിയുക്ത പ്രസിഡന്റും അബുദാബി നാഷണൽ ഓയിൽ കമ്പനിയുടെ ഗ്രൂപ്പ് സിഇഒയുമായ ഡോ. സുൽത്താൻ അൽ ജാബറുമായി കൂടിക്കാഴ്ച നടത്തി.
യു.എ.ഇ.യുടെ പ്രസിഡൻസിക്ക് കീഴിലുള്ള യു.എൻ.എഫ്.സി.സി.സിയുടെ വരാനിരിക്കുന്ന സി.ഒ.പി.-28-നെ കുറിച്ചാണ് ചർച്ചകൾ നടന്നത്. ഈ സുപ്രധാന യോഗത്തോടുള്ള യുഎഇയുടെ സമീപനത്തെക്കുറിച്ച് ഡോ. ജാബർ പ്രധാനമന്ത്രിയെ വിശദീകരിച്ചു. COP-28 പ്രസിഡൻസിക്ക് ഇന്ത്യയുടെ പൂർണ പിന്തുണ യുഎഇയെ പ്രധാനമന്ത്രി അറിയിച്ചു. അന്താരാഷ്ട്ര സൗരോർജ്ജ സഖ്യം , ഭൂകമ്പ പ്രതിരോധ അടിസ്ഥാനസൗകര്യങ്ങൾ , അന്താരാഷ്ട്ര ചെറുധാന്യ വര്ഷം, മിഷൻ ലൈഫ് സ്റ്റൈൽ ഫോർ എൻവയോൺമെന്റ്  തുടങ്ങി കാലാവസ്ഥാ വ്യതിയാനത്തെ അഭിമുഖീകരിക്കാനുള്ള ഇന്ത്യയുടെ ശ്രമങ്ങളും സംരംഭങ്ങളും പ്രധാനമന്ത്രി എടുത്തുപറഞ്ഞു.
ഇന്ത്യയും യുഎഇയും തമ്മിലുള്ള ഊർജ സഹകരണവും ചർച്ചയിൽ ഉൾപ്പെട്ടു.
ND
(
പ്രധാനമന്ത്രിയുടെ ഓഫീസ്
2021 ലെ ഗാന്ധി സമാധാന സമ്മാനം ലഭിച്ചതിൽ ഗൊരഖ്പൂരിലെ ഗീതാ പ്രസിനെ പ്രധാനമന്ത്രി അഭിനന്ദിച്ചു
2021 ലെ ഗാന്ധി സമാധാന പുരസ്കാരം ലഭിച്ചതിൽ ഗോരഖ്പൂരിലെ ഗീതാ പ്രസ്സിനെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
പ്രധാനമന്ത്രി ട്വീറ്റ് ചെയ്തു :
"ഗൊരഖ്പൂരിലെ ഗീതാ പ്രസ് 2021-ലെ ഗാന്ധി സമാധാന സമ്മാനം നേടിയതിൽ ഞാൻ അഭിനന്ദിക്കുന്നു. കഴിഞ്ഞ 100 വർഷമായി ജനങ്ങൾക്കിടയിൽ സാമൂഹികവും സാംസ്കാരികവുമായ പരിവർത്തനങ്ങൾ വർദ്ധിപ്പിക്കുന്നതിന് അവർ പ്രശംസനീയമായ പ്രവർത്തനങ്ങൾ നടത്തി.
More details can be found here;
https://pib.gov.in/PressReleasePage.aspx?PRID=1933252
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങള്
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നല്കിയത് 127.61 കോടി ഡോസ് വാക്സിന്
രാജ്യത്ത് നിലവില് ചികിത്സയിലുള്ളത് 99,155 പേര്
ചികിത്സയിലുള്ളത് ആകെ രോഗബാധിതരുടെ ഒരു ശതമാനത്തില് താഴെ മാത്രം; നിലവില് 0.29 ശതമാനം; 2020 മാര്ച്ചിനുശേഷം ഏറ്റവും കുറഞ്ഞ നിലയില്
രോഗമുക്തി നിരക്ക് 98.35 %
കഴിഞ്ഞ 24 മണിക്കൂറിനിടെ 6,918 പേര് സുഖം പ്രാപിച്ചതോടെ രാജ്യത്തെ ആകെ രോഗമുക്തരുടെ എണ്ണം 3,40,60,774 ആയി
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 8,895 പേര്ക്ക്
പ്രതിദിന രോഗസ്ഥിരീകരണ നിരക്ക്  കഴിഞ്ഞ 62 ദിവസമായി 2 ശതമാനത്തില് താഴെ
പ്രതിവാര രോഗസ്ഥിരീകരണ നിരക്ക്  കഴിഞ്ഞ 21 ദിവസമായി 1 ശതമാനത്തില് താഴെ
ആകെ നടത്തിയത് 64.72 കോടി പരിശോധനകള്.
ആരോഗ്യ, കുടുംബക്ഷേമ മന്ത്രാലയം
കോവിഡ് 19: മന്ത്രിതല യോഗത്തില് അധ്യക്ഷനായി ഡോ. ഹര്ഷ് വര്ധന്
ആഗോളതലത്തില് ഏറ്റവും കുറഞ്ഞ മരണനിരക്ക് ഉള്ള രാജ്യങ്ങളിൽ ഒന്നാണ് ഇന്ത്യ ; ഇത് തുടര്ച്ചയായി കുറയുന്നെന്നും ഡോ. ഹര്ഷ് വര്ധന്
കഴിഞ്ഞ 24 മണിക്കൂറിനുള്ളില് നടത്തിയത് റെക്കോര്ഡ് കോവിഡ് 19 പരിശോധനകള്; 6,42,588 എണ്ണം
കോവിഡ് -19മായി ബന്ധപ്പെട്ട് മന്ത്രിമാരുടെ 19-ാമത് ഉന്നതതല യോഗത്തില് കേന്ദ്ര ആരോഗ്യ-കുടുംബക്ഷേമ മന്ത്രി ഡോ. ഹര്ഷ് വര്ധന് അധ്യക്ഷനായി. വീഡിയോ കോണ്ഫറന്സ് വഴിയായിരുന്നു യോഗം. കേന്ദ്ര വിദേശകാര്യ മന്ത്രി ഡോ. എസ്. ജയ്ശങ്കര്, കേന്ദ്ര വ്യോമയാന മന്ത്രി ശ്രീ. ഹര്ദീപ് എസ്. പുരി, കേന്ദ്ര ഷിപ്പിങ്, രാസവസ്തു- രാസവള സഹമന്ത്രി ശ്രീ മന്സുഖ് ലാല് മാണ്ഡവ്യ, കേന്ദ്ര ആരോഗ്യ- കുടുംബക്ഷേമ സഹമന്ത്രി ശ്രീ അശ്വിനി കുമാര് ചൗബെ, കേന്ദ്ര ആഭ്യന്തര സഹമന്ത്രി ശ്രീ നിത്യാനന്ദ് റായ് എന്നിവര് യോഗത്തില് പങ്കെടുത്തു.
രാജ്യത്തു കോവിഡ് 19ന്റെ നിലവിലെ അവസ്ഥ മന്ത്രിതലസമിതി വിലയിരുത്തി. ''ദശലക്ഷത്തിലധികം പേര് രോഗമുക്തരാകുക എന്ന നാഴികക്കല്ലു പിന്നിടാന് ഇന്ത്യക്കായി. ഇതിലൂടെ രോഗമുക്തി നിരക്ക് 64.54 ശതമാനമാകുകയും ചെയ്തു. ചികിത്സയിലുള്ളത് ആകെ 33.27 ശതമാനം മാത്രമാണ്. അതായത് ആകെ രോഗികളുടെ മൂന്നിലൊന്നുമാത്രം. രാജ്യത്തെ മരണനിരക്കും ക്രമേണ കുറഞ്ഞ്, നിലവില് ആഗോളതലത്തിലെ ഏറ്റവും കുറഞ്ഞ നിരക്കുകളിൽ ഒന്നായ 2.18 ശതമാനത്തില് എത്തി.''- ഡോ. ഹര്ഷ് വര്ധന് പറഞ്ഞു.
''ചികിത്സയിലുള്ളതില് 0.28% മാത്രമാണ് വെന്റിലേറ്ററുകളിലുള്ളത്. 1.61 ശതമാനത്തിന് ഐസിയുവും 2.32 ശതമാനത്തിന് ഓക്സിജന് പിന്തുണയും ആവശ്യമാണ്''- നിലവില് ചികിത്സയിലുള്ളവരുടെ അവസ്ഥയെക്കുറിച്ച് ഡോ. ഹര്ഷ് വര്ധന് പറഞ്ഞു. രാജ്യത്ത് പരിശോധനാ സംവിധാനങ്ങളും അതിവേഗം വര്ധിക്കുകയാണെന്ന് മന്ത്രി വ്യക്തമാക്കി. 911 സര്ക്കാര് ലാബുകളും 420 സ്വകാര്യ ലാബുകളും ഉള്പ്പെടെ 1331 ലാബുകളുടെ ശൃംഖലയിലൂടെ, കഴിഞ്ഞ 24 മണിക്കൂറിനിടെ 6,42,588 പരിശോധനകള് എന്ന റെക്കോര്ഡ് നേട്ടത്തില് രാജ്യമെത്തിയെന്നും കേന്ദ്ര ആരോഗ്യമന്ത്രി ചൂണ്ടിക്കാട്ടി. ഇതുവരെ നടത്തിയ യ പരിശോധനകളുടെ എണ്ണം 1.88 കോടിയിലധികമായി.
പിപിഇകള്, മാസ്കുകള്, വെന്റിലേറ്ററുകള്, എച്ച്സിക്യു പോലുള്ള മരുന്നുകള് എന്നിവയുടെ നിര്മ്മാണത്തിനായി വിവിധ മേഖലകളിലെ ആഭ്യന്തര ഉല്പ്പാദന ശേഷി വര്ധിപ്പിക്കുന്ന കാര്യവും മന്ത്രിതല സമിതി വിലയിരുത്തി. ആരോഗ്യശൃംഖല ശക്തിപ്പെടുത്തുന്നതിന്റെ ഭാഗമായി ആകെ 268.25 ലക്ഷം എന് 95 മാസ്കുകള്, 120.40 ലക്ഷം പിപിഇകള്, 1083.77 ലക്ഷം എച്ച്സിക്യു ഗുളികകള് എന്നിവ സംസ്ഥാനങ്ങള്ക്കും/കേന്ദ്രഭരണപ്രദേശങ്ങള്ക്കും കേന്ദ്രസ്ഥാപനങ്ങള്ക്കും വിതരണം ചെയ്തു.
രാജ്യത്തെ രോഗമുക്തി നിരക്ക് 64.54 ശതമാനമാണ്. ഏറ്റവും ഉയര്ന്ന രോഗമുക്തി നിരക്ക് ഡല്ഹിയിലാണ്. 89.08 ശതമാനം. തൊട്ടുപിന്നാലെ ഹരിയാന . ഏറ്റവും കുറഞ്ഞ രോഗമുക്തി നിരക്കുള്ളത് കര്ണാടകത്തില്  ആണെന്നും മന്ത്രിതലസമിതി വ്യക്തമാക്കി. വിവിധയിടങ്ങളിലെ രോഗബാധയെക്കുറിച്ചു രാജ്യത്തെമ്പാടും നിലനിൽക്കുന്ന സാഹചര്യത്തെപ്പറ്റിയും ഗ്രാമ-നഗര മേഖലകളിലെ കണ്ടെയ്ന്മെന്റ് സോണുകളിലെ സാഹചര്യവും മന്ത്രിതല സമിതി വിലയിരുത്തി.
വാര്ത്താവിതരണ പ്രക്ഷേപണ മന്ത്രാലയം
പ്രധാനമന്ത്രിയുടെ തിരഞ്ഞെടുത്ത പ്രസംഗങ്ങളുടെ സമാഹാരമായ “സബ്കാ സാത് സബ്കാ വികാസ് സബ്കാ വിശ്വാസ്” നാളെ പ്രകാശനം ചെയ്യും
ന്യൂ ഡൽഹി: സെപ്തംബർ 22, 2022
പ്രധാനമന്ത്രി നരേന്ദ്ര മോദിയുടെ തിരഞ്ഞെടുത്ത പ്രസംഗങ്ങളുടെ സമാഹാരമായ "സബ്കാ സാത്ത് സബ്കാ വികാസ് സബ്കാ വിശ്വാസ് - പ്രൈം മിനിസ്റ്റർ നരേന്ദ്ര മോദി സ്പീക്സ് ", നാളെ  കേന്ദ്ര വാർത്താവിതരണ പ്രക്ഷേപണ മന്ത്രാലയത്തിന്റെ പ്രസിദ്ധീകരണ വിഭാഗമായ പബ്ലിക്കേഷൻസ് ഡിവിഷൻ സംഘടിപ്പിക്കുന്ന ചടങ്ങിൽ വച്ച് പ്രകാശനം ചെയ്യും
ന്യൂ ഡൽഹിയിൽ നടക്കുന്ന ചടങ്ങിൽ കേരള ഗവർണർ ശ്രീ ആരിഫ് മുഹമ്മദ് ഖാൻ മുഖ്യാതിഥിയായി പങ്കെടുക്കും. മുൻ ഉപരാഷ്ട്രപതി ശ്രീ വെങ്കയ്യ നായിഡു വിശിഷ്ടാതിഥിയാകും. കേന്ദ്ര വാർത്താവിതരണ പ്രക്ഷേപണ മന്ത്രി ശ്രീ അനുരാഗ് സിംഗ് ഠാക്കൂർ മുഖ്യ സംഘാടകനാകും. വാർത്താവിതരണ പ്രക്ഷേപണ മന്ത്രാലയം സെക്രട്ടറി ശ്രീ അപൂർവ ചന്ദ്രയും മന്ത്രാലയത്തിലെ വിവിധ മാധ്യമ യൂണിറ്റുകളിലെ മുതിർന്ന ഉദ്യോഗസ്ഥരും പങ്കെടുക്കും.
'ജനപങ്കാളിത്തത്തോടെ, എല്ലാരെയും കൂട്ടിയോജിപ്പിച്ച്'  നവ ഭാരതം കെട്ടിപ്പടുക്കുന്നതിനുള്ള 130 കോടി ഇന്ത്യക്കാരുടെ പ്രതീക്ഷകളും അഭിലാഷങ്ങളും പ്രതിഫലിപ്പിക്കുന്നതും, സമഗ്രമായ വികസനം സാധ്യമാക്കാനുള്ള ദൃഢനിശ്ചയത്തിന്റെയും കൂട്ടായ വിശ്വാസത്തിന്റെയും ദർശനവുമാണ് പ്രധാനമന്ത്രി ശ്രീ നരേന്ദ്ര മോദിയുടെ തിരഞ്ഞെടുത്ത പ്രസംഗങ്ങളുടെ സമാഹാരമായ ഈ പുസ്തകം മുന്നോട്ടുവയ്ക്കുന്നത്.
വിവിധ വിഷയങ്ങൾ കേന്ദ്രീകരിച്ചുള്ള പ്രധാനമന്ത്രിയുടെ 86 പ്രസംഗങ്ങൾ ഇതിലുൾപ്പെടുത്തിയിരിക്കുന്നു. പത്ത് വിഷയാധിഷ്ഠിത മേഖലകളിലായി വിഭജിക്കപ്പെട്ടിട്ടുള്ള പ്രസംഗങ്ങൾ, സ്വാശ്രയവും പ്രതിരോധസജ്ജവും വെല്ലുവിളികളെ അവസരങ്ങളാക്കി മാറ്റാൻ കഴിവുള്ളതുമായ ‘ന്യൂ ഇന്ത്യ’ എന്ന പ്രധാനമന്ത്രിയുടെ കാഴ്ചപ്പാടിനെ പ്രതിഫലിപ്പിക്കുന്നു.
ഹിന്ദിയിലും ഇംഗ്ലീഷിലും പുറത്തിറങ്ങുന്ന പുസ്തകങ്ങൾ പബ്ലിക്കേഷൻസ് ഡിവിഷന്റെ രാജ്യത്തുടനീളമുള്ള വിൽപ്പനശാലകളിലും ന്യൂ ഡൽഹിയിലെ CGO കോംപ്ലക്സിലെ സൂചനാ ഭവന്റെ ബുക്ക് ഗാലറിയിലും ലഭിക്കും. പ്രസിദ്ധീകരണ വിഭാഗത്തിന്റെ വെബ്സൈറ്റിലൂടെയും ഭാരത്കോശ് പ്ലാറ്റ്ഫോമിലൂടെയും പുസ്തകങ്ങൾ ഓൺലൈനായി വാങ്ങാം. ആമസോണിലും ഗൂഗിൾ പ്ലേയിലും ഇ-ബുക്കുകൾ ലഭ്യമാകും.
RRTN/SKY
(
ഗിരിവര്ഗ്ഗകാര്യ മന്ത്രാലയം
രണ്ട് ദിവസത്തെ ‘ദേശീയ ഗോത്രവർഗ്ഗ ഗവേഷണ കോൺക്ലേവ്’ ശ്രീ. ബിശ്വേശ്വർ ടുഡു, ഉദ്ഘാടനം ചെയ്തു.
ന്യൂ ഡൽഹി: സെപ്റ്റംബർ 24 ,2021
നാഷണൽ ട്രൈബൽ റിസർച്ച് ഇൻസ്റ്റിറ്റ്യൂട്ട്, , ഇന്ത്യൻ ഇൻസ്റ്റിറ്റ്യൂട്ട് ഓഫ് പബ്ലിക് അഡ്മിനിസ്ട്രേഷൻ ന്യൂ ഡൽഹി , ഒഡീഷയിലെ കെഐഎസ്എസ്  എസ് സി എസ് സി ആർ ടി ഐ, എന്നിവയുടെ സഹകരണത്തോടെ രണ്ട് ദിവസത്തെ വെർച്വൽ "നാഷണൽ ട്രൈബൽ ടാലന്റ് പൂൾ കോൺക്ലേവ്" ഗോത്ര വർഗ കാര്യ മന്ത്രി ശ്രീ.ബിശ്വേശ്വർ ടുഡു ഉദ്ഘാടനം ചെയ്തു. 2021 സെപ്റ്റംബർ 23-24 ദിവസങ്ങളിലാണ് പരിപാടി നടക്കുക.
ശിൽപശാലയിൽ, ഒഡീഷ, ജാർഖണ്ഡ്, ഛത്തീസ്ഗഡ്, പശ്ചിമ ബംഗാൾ എന്നിവിടങ്ങളിലെ വിവിധ സർവകലാശാലകളിൽ നിന്നുള്ള 250 -ലധികം ഗോത്രവർഗ്ഗ ഗവേഷകരുമായി അദ്ദേഹം സംവദിച്ചു.
ഗോത്രവർഗ മന്ത്രാലയത്തിന്റെ 'ട്രൈബൽ ടാലന്റ് പൂൾ സംരംഭം' ഈ വിഭാഗത്തിൽപ്പെട്ട ഗവേഷകരുടെ പഠനത്തിന് പിന്തുണയും അംഗീകാരവും നൽകുന്നതിനുള്ള അന്തരീക്ഷം സൃഷ്ടിക്കും. കേന്ദ്ര, സംസ്ഥാന തലങ്ങളിൽ മന്ത്രാലയം നടത്തുന്ന വിവിധ ഗവേഷണ, മൂല്യനിർണ്ണയ പ്രവർത്തനങ്ങളിൽ പങ്കെടുക്കാൻ അവരെ പ്രാപ്തരാക്കുക എന്നതും ശിൽപ്പശാലയുടെ ലക്ഷ്യമാണ് .
വിവിധ ഗവേഷണ സ്ഥാപനങ്ങളിൽ നിന്നുള്ള വിദഗ്ധരുടെ ശരിയായ മാർഗ്ഗനിർദ്ദേശത്തിലൂടെ ഗോത്ര പ്രതിഭകളെ പ്രോത്സാഹിപ്പിക്കണമെന്നും ഇത്തരത്തിലുള്ള പരിപാടികൾ ദീർഘകാലാടിസ്ഥാനത്തിൽ തുടരണമെന്നും ചടങ്ങിൽ സംസാരിച്ച ശ്രീ. ബിശ്വേശ്വർ ടുഡു പറഞ്ഞു.
നാഷണൽ ട്രൈബൽ ടാലന്റ് പൂൾ കോൺക്ലേവ്, ഗോത്ര വർഗ്ഗത്തിൽപ്പെട്ട ഗവേഷകർക്ക് ദേശീയതലത്തിൽ ഒരു പ്ലാറ്റ്ഫോം നൽകാൻ ലക്ഷ്യമിടുന്നു. കേന്ദ്ര- സംസ്ഥാന തലത്തിൽ പൊതു, സ്വകാര്യ മേഖലകളിലും സമൂഹത്തിലും നയ രൂപീകരണത്തിലൂടെ കൂടുതൽ സംഭാവന നൽകാൻ ഗവേഷകർക്ക് ഇതിലൂടെ കഴിയും.
ട്രൈബൽ ടാലന്റ് പൂൾ കോൺക്ലേവിൽ രാജ്യത്തിന്റെ വിവിധ ഭാഗങ്ങളിൽ നിന്നുള്ള ട്രൈബൽ റിസർച്ച് ഇൻസ്റ്റിറ്റ്യൂട്ടുകളുടെ യും മികവിന്റെ കേന്ദ്രങ്ങളുടെയും മേധാവിമാർ പങ്കെടുത്തു.
IE/SKY